Многія грамадзяне ўжо цікавяцца, як будзе праходзіць добраўпарадкаванне, кім будуць выконвацца работы па добраўпарадкаванні Міра. На гэтыя пытанні мы паспрабуем адказаць у сакавіку пры правядзенні шырокамаштабнага сельскага сходу. Людзі павінны разумець, што добраўпарадкаванне гарпасёлка ў 2018 годзе будзе накіравана ў першую чаргу на паляпшэнне жыцця мясцовых жыхароў. Так склалася, што нам, жыхарам старадаўняга пасёлка, не варта забываць аб тым, што мы жывём побач з аб’ектам Сусветнай спадчыны ЮНЕСКА. І ад таго, якім убачаць турысты Мір, магчыма, будзе залежаць і меркаванне турыстаў аб усёй Беларусі.